论淡墨法残稿论淡墨法残稿
黄子久言用墨最难，但先用淡墨，积至可观处，然后用焦墨、浓墨分出畦径远近，故在生纸上有许多滋润处。此作画先用淡墨之明证也。然此专指皴法言之，非所以论钩勒。以钩勒属笔，皴法属墨，故又曰有笔有墨之分。用描处糊突其笔，谓之有墨。所云糊突其笔者，但不必如钩勒之分明，未必言皴法可以无墨痕，专以湿笔墨晕为主。画家皴、刷、点、拖四者之外，如斡、如渲、如扌卒、如擢、，皆当先用淡墨。淡墨重叠旋旋而取之谓之斡，水墨再三而淋之谓之渲，以笔头直往而指之谓之扌卒，以笔头特下而指之谓之擢。用淡墨六七次加而成深，即墨色滋润而不枯燥。是以太枯太燥，皆非用墨之宜。明顾凝远言：墨太枯则无气韵，然必求气韵而羡漫生矣：墨太润则无文理，然必求文理而刻画生矣。欲泯羡漫与刻画，则淡墨宜先加意焉。
六朝之时，画家多用浓墨。自唐王墨以泼墨画山水，或浓或淡，随其形状，为山为石为云为水，俯视不见墨法之迹，始不专于浓墨。唐末荆浩诗曰：墨溪野云轻。云气烘染，全凭淡墨，为洪谷子所自始。
——————
本文录自残稿，载处未详。原稿用神州国光社稿纸，当撰于
20
年代与
30
年代之交
（小编/龟峰樵夫）